CELEX: 32017D2078
Language: mt
Date: 2017-11-10 00:00:00
Title: Deċiżjoni ta' Implimentazzjoni tal-Kummissjoni (UE) 2017/2078 tal-10 ta' Novembru 2017 li tawtorizza estensjoni tal-użu tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument C(2017) 7391)

14.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 295/77
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2017/2078
      tal-10 ta' Novembru 2017
      li tawtorizza estensjoni tal-użu tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
      
         
            (notifikata bid-dokument C(2017) 7391)
         
      
      (It-test bl-Ingliż biss huwa awtentiku)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (1), u b'mod partikolari l-Artikolu 7 tiegħu,
      Billi:
      
                  (1)
               
               
                  Id-Deċiżjoni ta' Implimentazzjoni tal-Kummissjoni 2011/762/UE (2) awtorizzat, b'konformità mar-Regolament (KE) Nru 258/97, it-tqegħid fis-suq tal-betaglukani tal-ħmira bħala ingredjent tal-ikel ġdid biex jintuża f'ċertu ikel u f'ċerti oġġetti tal-ikel, inkluż ix-xorb, kif ukoll f'supplimenti tal-ikel u f'ikel bi skopijiet mediċi speċjali, u bħala sostitut tad-dieta kollha għall-kontroll tal-piż.
               
            
                  (2)
               
               
                  Fil-25 ta' April 2016, il-kumpanija Leiber GmbH għamlet talba lill-awtorità kompetenti tal-Irlanda għal estensjoni tal-użi u tal-livelli tal-użu tal-betaglukani tal-ħmira bħala ingredjent ġdid tal-ikel. B'mod partikolari, talbet biex jiġi estiż l-użu tal-betaglukani tal-ħmira għall-kategoriji tal-ikel addizzjonali, u biex jinżiedu l-livelli massimi tal-użu ta' kuljum tal-betaglukani tal-ħmira għall-kategoriji tal-ikel diġà awtorizzati bid-Deċiżjoni 2011/762/UE.
               
            
                  (3)
               
               
                  Fis-7 ta' Novembru 2016, l-awtorità kompetenti tal-Irlanda ħarġet ir-rapport ta' valutazzjoni inizjali tagħha. F'dak ir-rapport, ikkonkludiet li l-estensjoni tal-użi u tal-livelli ta' użu massimu ta' betaglukani tal-ħmira proposta tissodisfa l-kriterji għal ikel ġdid stabbiliti fl-Artikolu 3(1) tar-Regolament (KE) Nru 258/97.
               
            
                  (4)
               
               
                  Fil-15 ta' Novembru 2016, il-Kummissjoni għaddiet ir-rapport ta' valutazzjoni inizjali lill-Istati Membri l-oħra.
               
            
                  (5)
               
               
                  Tqajmu oġġezzjonijiet motivati minn Stati Membri oħra fi żmien il-perjodu ta' 60 jum stipulat fl-ewwel subparagrafu tal-Artikolu 6(4) tar-Regolament (KE) Nru 258/97. B'konsegwenza ta' dan, l-applikant biddel it-talba dwar il-kategoriji tal-ikel u l-livelli ta' użu proposti. Din il-bidla u l-ispjegazzjonijiet addizzjonali min-naħa tal-applikant taffew it-tħassib għas-sodisfazzjon tal-Istati Membri u tal-Kummissjoni.
               
            
                  (6)
               
               
                  Id-Direttiva 2002/46/KE tal-Parlament Ewropew u tal-Kunsill (3) tistabbilixxi r-rekwiżiti dwar is-supplimenti tal-ikel. Ir-Regolament (KE) Nru 1925/2006 tal-Parlament Ewropew u tal-Kunsill (4) dwar iż-żieda ta' vitamini u minerali u ta' ċerti sustanzi oħra mal-ikel Ir-Regolament (UE) Nru 609/2013 tal-Parlament Ewropew u tal-Kunsill (5) jistabbilixxi r-rekwiżiti ġenerali dwar il-kompożizzjoni u l-informazzjoni dwar l-ikel maħsub għat-trabi u għat-tfal iż-żgħar, l-ikel bi skopijiet mediċi speċjali, u l-ikel li jintuża bħala sostitut tad-dieta kollha għall-kontroll tal-piż. Dawk l-atti jistgħu japplikaw għall-betaglukani tal-ħmira. Għalhekk il-betaglukani tal-ħmira għandu jkun awtorizzat mingħajr preġudizzju għar-rekwiżiti ta' dik u ta' kwalunkwe leġiżlazzjoni oħra li tapplika b'mod parallel għar-Regolament (KE) Nru 258/97.
               
            
                  (7)
               
               
                  Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DEĊIŻJONI:
      Artikolu 1
      Mingħajr preġudizzju għad-dispożizzjonijiet tad-Direttiva 2002/46/KE, ir-Regolament (KE) Nru 1925/2006 u r-Regolament (UE) Nru 609/2013, il-betaglukani tal-ħmira (Saccharomyces cerevisiae) kif speċifikat fl-Anness I ta' din id-Deċiżjoni jista' jitqiegħed fis-suq tal-Unjoni bħala ingredjent tal-ikel ġdid għall-użi ddefiniti u fil-livelli massimi stabbiliti fl-Anness II ta' din id-Deċiżjoni.
      Artikolu 2
      L-isem tal-betaglukani tal-ħmira (Saccharomyces cerevisiae) awtorizzata b'din id-Deċiżjoni għall-ittikkettjar tagħhom fuq il-prodotti tal-ikel għandha tkun “betaglukani tal-ħmira (Saccharomyces cerevisiae)”.
      Artikolu 3
      Din id-Deċiżjoni hija indirizzata lil Leiber GmbH, Hafenstraße 24, 49565, Bramsche, il-Ġermanja.
      
         Magħmul fi Brussell, l-10 ta' Novembru 2017.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  ĠU L 43, 14.2.1997, p. 1.
      
         (2)  Id-Deċiżjoni ta' Implimentazzjoni tal-Kummissjoni 2011/762/UE tal-24 ta' Novembru 2011 dwar l-awtorizzazzjoni għat-tqegħid fis-suq tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 313, 26.11.2011, p. 41)
      
         (3)  Id-Direttiva 2002/46/KE tal-Parlament Ewropew u tal-Kunsill tal-10 ta' Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
      
         (4)  Ir-Regolament (KE) Nru 1925/2006 tal-Parlament Ewropew u tal-Kunsill tal-20 ta' Diċembru 2006 dwar iż-żieda ta' vitamini u minerali u ta' ċerti sustanzi oħra mal-ikel (ĠU L 404, 30.12.2006, p. 26).
      
         (5)  Ir-Regolament (UE) Nru 609/2013 tal-Parlament Ewropew u tal-Kunsill tat-12 ta' Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (ĠU L 181, 12.6.2013, p. 35).
      
         ANNESS I
         
            L-ISPEĊIFIKAZZJONIJIET TAL-BETAGLUKANI TAL-ĦMIRA (SACCHAROMYCES CEREVISIAE)
         
         
            Deskrizzjoni
         
         Il-betaglukani huma polisakkaridi kumplessi b'massa molekolari għolja (100 — 200 kDa), li jinsabu fil-ħajt taċ-ċellola ta' bosta ħmejjer u ċereali. L-isem kimiku għal “betaglukani tal-ħmira” huwa (1-3), (1-6)-β-D-glukani
         Il-betaglukani jikkonsistu minn struttura ta' residwi tal-glukosju marbuta fi β-1-3 li huma mifruqa b'legami ta' β-1-6, li huma konnessi magħhom il-kitina u l-mannoproteini b'legami ta' β-1-4.
         Dan l-ikel ġdid huwa (1,3)-(1,6)-β-D-glukan ippurifikat ħafna u iżolat mill-ħmira Saccharomyces cerevisiae li ma jdubx fl-ilma, iżda huwa dispersabbli f'ħafna matriċi likwidi.
         
            L-ispeċifikazzjonijiet tal-betaglukani tal-ħmira (Saccharomyces cerevisiae)
         
         
                     Parametru
                  
                  
                     Valuri tal-ispeċifikazzjoni
                  
               
                     
                        Solubbiltà
                     
                  
                  
                     
                        Insolubbli fl-ilma, imma dispersibbli f'ħafna matriċi likwidi
                     
                  
               
                     Dejta kimika
                  
               
                     (1,3)-(1,6)-β-D-Glukan
                  
                  
                     > 80 %
                  
               
                     Irmied
                  
                  
                     < 2 %
                  
               
                     Ndewwa
                  
                  
                     < 6 %
                  
               
                     Proteina
                  
                  
                     < 4 %
                  
               
                     Total ta' xaħam
                  
                  
                     < 3 %
                  
               
                     Dejta mikrobijoloġika
                  
               
                     L-għadd tal-kolonji aerobiċi
                  
                  
                     < 1 000  CFU/g
                  
               
                     Enterobacteriaceae
                  
                  
                     < 100 CFU/g
                  
               
                     Koliformi totali
                  
                  
                     < 10 CFU/g
                  
               
                     Ħmira
                  
                  
                     < 25 CFU/g
                  
               
                     Moffa
                  
                  
                     < 25 CFU/g
                  
               
                     
                        Salmonella ssp.
                  
                  
                     Assenti fi 25 g
                  
               
                     
                        Escherichia coli
                     
                  
                  
                     Assenti fi 1 g
                  
               
                     
                        Bacillus cereus
                     
                  
                  
                     < 100 CFU/g
                  
               
                     
                        Staphylococcus aureus
                     
                  
                  
                     Assenti fi 1 g
                  
               
                     Metalli tqal
                  
               
                     Ċomb
                  
                  
                     < 0,2 mg/g
                  
               
                     Arseniku
                  
                  
                     < 0,2 mg/g
                  
               
                     Merkurju
                  
                  
                     < 0,1 mg/g
                  
               
                     Kadmju
                  
                  
                     < 0,1 mg/g
                  
               
      
         ANNESS II
         
            L-UŻI AWTORIZZATI TAL-BETAGLUKANI TAL-ĦMIRA (SACCHAROMYCES CEREVISIAE)
         
         
                     Kategorija tal-ikel
                  
                  
                     Il-livell massimu tal-betaglukani tal-ħmira
                  
               
                     Supplimenti tal-ikel kif iddefiniti mid-Direttiva 2002/46/KE, minbarra supplimenti tal-ikel għat-trabi u għat-tfal żgħar
                  
                  
                     1,275 g/kuljum għal tfal ta' aktar minn 12-il sena u għall-popolazzjoni adulta ġenerali
                     0,675 g/kuljum għal tfal ta' aktar minn 12-il sena
                  
               
                     Sostituzzjoni tad-dieta kollha għall-kontroll tal-piż kif iddefinit fir-Regolament (UE) Nru 609/2013
                  
                  
                     1,275 g/kuljum
                  
               
                     Ikel għal skopijiet mediċi speċjali kif iddefinit fir-Regolament (UE) Nru 609/2013, minbarra l-ikel bi skopijiet mediċi speċjali maħsub għat-trabi u għat-tfal iż-żgħar
                  
                  
                     1,275 g/kuljum
                  
               
                     Xarbiet ibbażati fuq il-meraq tal-frott u/jew tal-ħxejjex inkluż konċentrati u merqat deidratati
                  
                  
                     1,3 g/kg
                  
               
                     Xarbiet bit-togħma tal-frott
                  
                  
                     0,8 g/kg
                  
               
                     Trab għall-preparazzjoni ta' xarbiet tal-kawkaw
                  
                  
                     38,3 g/kg (trab)
                  
               
                     Bars taċ-ċereali
                  
                  
                     6 g/kg
                  
               
                     Ċereali għall-kolazzjon
                  
                  
                     15,3 g/kg
                  
               
                     Ċereali istantanji għal kolazzjon sħunmagħmulin minn qamħ sħiħ u ħafna fibra
                  
                  
                     1,5 g/kg
                  
               
                     Gallettini tat-tip cookie
                  
                  
                     2,2 g/kg
                  
               
                     Gallettini tat-tip cracker
                  
                  
                     6,7 g/kg
                  
               
                     Xarbiet ibbażati fuq il-ħalib
                  
                  
                     3,8 g/kg
                  
               
                     Prodotti tal-ħalib iffermentat
                  
                  
                     3,8 g/kg
                  
               
                     Analogi ta' prodotti tal-ħalib
                  
                  
                     3,8 g/kg
                  
               
                     Xarbiet oħrajn
                  
                  
                     0,8 g/kg (lesti għax-xorb)
                  
               
                     Ħalib/Trab tal-ħalib
                  
                  
                     25,5 g/kg
                  
               
                     Sopop jew taħlitiet tas-sopop
                  
                  
                     0,9 g/kg (lesti biex jittieklu)
                     1,8 g/kg (ikkondensat)
                     6,3 g/kg (trab)
                  
               
                     Ċikkulata u ħlewwiet
                  
                  
                     4 g/kg
                  
               
                     Bars jew trabijiet tal-proteini
                  
                  
                     19,1 g/kg
                  
               
                     Ġamm, marmellata u pejstijiet oħra tal-frott
                  
                  
                     11,3 g/kg